Schweissen & Schneiden 2017 ще представи новости при заваръчните технологии
От 25 до 29 септември т. г. на територията на изложбения център в Дюселдорф ще се проведе водещият международен форум за заваръчни технологии Schweissen & Schneiden 2017. На събитието, организирано от Messe Essen, ще бъдат презентирани най-актуалните новости в областта с фокус върху рязането, присъединяването и обработката на присъединителни повърхности.
В рамките на изложението компании от цял свят ще представят цялостна гама машини, продукти, процеси и услуги в сферата на заваряването. Сред водещите тематични области на изложбената платформа са: предварителна и последваща машинна обработка, газове за рязане и заваряване, аксесоари, спомагателни материали, роботизирани системи и автоматизация, новости при адхезивното присъединяване и лепенето, информационни технологии, системи за безопасност и инспекция на качеството и др.
Schweissen & Schneiden 2017 ще включва и богата съпътстваща програма. По време на панаира ще се състоят 12-ото издание на традиционното състезание за млади заварчици, организирано от Messe Essen, европейската купа по заваръчни технологии WELDCUP, както и второто издание на конкурса за заваръчни роботи. Част от форума ще бъде и мащабен международен конгрес, посветен на заваръчните технологии, който ще се проведе от 26 до 29 септември в конгресния център на изложбената локация в Дюселдорф.
Източник: Messe Essen
Етикети: Schweissen & Schneiden заваръчни технологии роботизирано заваряване Messe Essen WELDCUP
Audi внедрява в производството заваръчни технологии на Bosch Rexroth
Клъстер Заваряване и заваръчни технологии спечели финансиране по ОП Конкурентоспособност
Евромаркет достави роботизирана система за заваряване в БГ Стийл
25.10.2018 | Конференцията KEY 2018 представя тенденциите в металообработката
03.10.2018 | Additive Days 2018 демонстрира различните приложения на 3D принтирането